b'\n_START_ARTICLE_\nCZ-75\n_START_SECTION_\nZgodovina\n_START_PARAGRAPH_\nPi\xc5\xa1tola je nastala leta 1975 in je bila sprva namenjena samo za izvoz. Serijska proizvodnja je stekla leta 1976, ko so bile odpravljene prve pomankljivosti, ki so se pojavile pri prototipnih izdelkih.\n_START_SECTION_\nOpis\n_START_PARAGRAPH_\nCZ-75 je izdelana iz jekla, le nekatere novej\xc5\xa1e razli\xc4\x8dice so izdelane iz oja\xc4\x8denega aluminija. Deluje na principu kratkega trzanja cevi (Browningov princip), pri \xc4\x8demer se pomik cevi nazaj ustavi na dveh obro\xc4\x8dih, ki se nahajata na koncu cevi in sta del le\xc5\xbei\xc5\xa1\xc4\x8da naboja. Pi\xc5\xa1tola je izdelana z ve\xc4\x8d razli\xc4\x8dnimi na\xc4\x8dini varovanja. Tako je na voljo z vzvodom za varno spu\xc5\xa1\xc4\x8danje kladivca in na klasi\xc4\x8dni varovalki kladivca. Na osnovnih modelih so merki fiksni, pri \xc5\xa1portnih modelih pa nastavljivi. Osnovni modeli imajo prav tako bolj preproste plasti\xc4\x8dne obloge ro\xc4\x8daja, \xc5\xa1portni modeli pa so na voljo z lesenimi ali aluminijastimi. Pi\xc5\xa1tola je na voljo v dveh kalibrih; 9 mm Luger ter .40 S&W._NEWLINE_Zaradi enostavnega delovanja, visoke odpornosti, primerne cene ter zanesljivosti ter natan\xc4\x8dnosti, je priljubljena pri uporabnikih in v slu\xc5\xbebi mnogih varnostnih sil po svetu. S CZ-75 so oboro\xc5\xbeene policijske enote na \xc4\x8ce\xc5\xa1kem, Tur\xc4\x8diji in drugod, pri nas pa jih uporablja Ministrstvo za pravosodje RS. K visoki priljubljenosti prispeva tudi okvir z relativno veliko kapaciteto, kar dela to pi\xc5\xa1tolo \xc5\xa1e posebej priljubljeno pri prakti\xc4\x8dnih strelcih, \xc5\xa1e posebej priljubljen pa je model CZ-75 ST IPSC, s katerim streljajo prvaki IPSC Slovenije, Srbije, \xc4\x8ce\xc5\xa1ke in \xc5\xa1e mnogi drugi.'